- Ilie Dumitrescu şi Dan Petrescu nu îşi vorbesc
- Cei doi au fost colegi în Generaţia de Aur
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Ilie Dumitrescu a anunţat ce ar face dacă s-ar întâlni pe stradă cu Dan Petrescu, fostul său coleg din Generaţia de Aur, cu care însă are o relaţie rece.
Totul a pornit după un moment în care Petrescu, pe vremea când era antrenor la CFR, era sunat de Ilie Dumitrescu. Bursucul a crezut că Ilie ar fi dorit să afle nişte informaţii de la el, lucru negat de "Mister".
Ilie Dumitrescu a anunţat ce ar face dacă ar da nas în nas pe stradă cu Dan Petrescu
"Nu mai vorbesc de ceva timp. Am apelat la Victor Becali, l-am sunat: 'Băi, vezi că e păcat să nu apară în filmul ăsta, suntem toți, suntem pregătiți să-i trimitem o echipă acolo, este un proiect serios, e păcat'. Și a fost o echipă până în Coreea de Sud, cu tot ceea ce înseamnă diurnă, masă, cazare. A fost ok, s-a filmat și cu Petrescu.
Sigur, dacă ne vedem față în față, nu mai e… Păi, mi s-a mai întâmplat, am mai avut o perioadă în care n-am vorbit și ne-am văzut când s-a inaugurat stadionul Steaua (n.r. iulie 2021) și am nimerit amândoi în aceeași lojă.
'Ce faci, bă, cutare…' Gata, s-a uitat! Eu sunt supărat pe el. L-am întrebat ce face, i-am dat un mesaj. Era la CFR, era stresat. Și, cumva, el a interpretat că vreau să aflu vreo informație sau ceva.
Niciodată nu există chestia asta, ca eu să sun pe cineva, să-l întreb ceva, iar el să gândească că aș putea să merg a doua zi în redacție, la Digi, și să vorbesc ceva. Dar Petrescu a luat-o așa.
Acum e stresat, asta e, îl înțeleg. Dar, dacă mă văd cu el acum pe stradă, n-am cum să nu ne luăm în brațe, să ne salutăm", a spus Ilie Dumitrescu, citat de iamsport.ro.
Gică Hagi, Ilie Dumitrescu, Miodrag Belodedici şi Anghel Iordănescu, printre legendele omagiate pe Arena Naţională
Gică Hagi, Ilie Dumitrescu, Miodrag Belodedici şi Anghel Iordănescu au fost printre legendele omagiate pe Arena Naţională, înainte de startul meciului România – Irlanda de Nord.
Marin Dragnea, Ioan Andone, Romulus Gabor, Jean Vlădoiu, Corneliu Papură şi Viorel Moldovan au pătruns şi ei pe gazon pentru a fi omagiaţi de FRF.
Cu toţii au primit tricouri speciale de la preşedintele FRF, Răzvan Burleanu, cu această ocazie.
Federaţia Română de Fotbal a decis să invite mai multe legende la amicalul România – Irlanda de Nord. Foştii internaţionali care au participat la EURO 1984 şi la Campionatul Mondial din 1994, din SUA, au fost omagiaţi pe teren.